Estela de mar

L**'estela de mar** es un animal equinodèrme qu'a abitualament cinc *braces* a partir d'un centre (simetria pentaradiala) que pòt aténher 45 cm de largor. Existisson almens 1600 espècias repartidas en mai de 30 familhas dins totes los oceans.

Frequenta la franja litorala fins a 200&nbsp;m de prigondor. 
* Acantastèr porpre (*Acanthaster Planci*) es un predator dels coralhs de la granda barrièra d'Austràlia tanben apelat Corona de Crist.
* La mai granda, *Midgardia xandaras*, pòt despassar 1,30&nbsp;m de diamètre.

A pas d'esqueleta desplaçabla mas de pseudopòdis, pichons tubes presents tanben dins los orsins, que pòdon projectar d'aiga dempuèi la fàcia ventrala e que servisson per la locomocion e l'alimentacion.

## Alimentacion e digestion

L'estela de mar es un predator. Se noirís gràcias a son orifici bucal, situat sus sa fàcia ventrala. Sas pèças bucalas son un element que servís per lor classificacion.

La digestion es facha dins dos estomacs separats, l'estomac *cardiac* e l'estomac *piloric*. L'estomac cardiac es coma un sac situat al centre. Pòt èsser sortit del còs. Qualques espècias utilizan la granda endurança de lor sistèma aquifèr per dobrir la cauquilha dels mollusques e introduire lor estomac a l'interior (digestion extèrna). Aquò lor permet de caçar de predas fòrça mai grandas qu'elas e quitament de peisses pichons.
Los braces son tanben provesits de glandas digestivas (caecas piloric e epatic). Lo canal radial a d'ampullae agissent coma de dents. D'espiculas eiriçan la superfícia dorsala.

## Regeneracion
Cèrtas espècias an la possibilitat de se regenerar, es a dire, la capacitat de far recréisser un o mantun de lors braces se se son destacats. Un braç perdut pòt èsser regenerat en mens d'un mes. 

## Lista dels òrdres
* òrdre *[[Brisingida]]* Downey, 1986
** familha *[[Brisingidae]]* Sars, 1875
* òrdre *[[Forcipulatida]]* H. E. S. Clark, 1963
** familha *[[Asteriidae]]* Gray, 1840
** familha *[[Heliasteridae]]* Viguier, 1878
** familha *[[Zoroasteridae]]* Sladen, 1889
* òrdre *[[Notomyotida]]* Ludwig, 1910
** familha *[[Benthopectinidae]]* Verrill, 1894
* òrdre *[[Paxillosida]]* Perrier, 1884
** familha *[[Astropectinidae]]* Gray, 1840
** familha *[[Goniopectinidae]]* Verrill, 1889
** familha *[[Luidiidae]]* Verrill, 1899
** familha *[[Porcellanasteridae]]* Sladen, 1883
** familha *[[Radiasteridae]]* Fisher, 1916
* òrdre *[[Peripoda]]* Baker, Rowe and Clark, 1986
** familha *[[Xyloplacidae]]* Baker, Rowe and Clark, 1986
* òrdre *[[Platyasterida]]* Spencer, 1951
* òrdre *[[Spinulosida]]* Perrier, 1884
** sosòrdre *[[Eugnathina]]* Spencer and Wright, 1966
** sosòrdre *[[Leptognathina]]* Spencer and Wright, 1966
* òrdre *[[Valvatida]]* Perrier, 1884
** familha *[[Asteropseidae]]* Hotchkiss and Clark, 1976
** sosòrdre *[[Granulosina]]* Perrier, 1894
** sosòrdre *[[Tumulosina]]* Spencer and Wright, 1966

## Galariá de fòtos

Image:Ochre sea star on beach, Olympic National Park USA.jpg|
Image:Starfish.JPG|
Image:UndersideofASeastar.jpg|Vista de dejós
Image:Reef0206.jpg|Ambulacras de l'estela de mar
Image:Reef0208.jpg|Estela "coissin"
Image:Woda-4 ubt.jpeg
Image:Fish1818.jpg|
Image:Reef0296.jpg
Image:Reef0297.jpg
Image:Seestern.jpg|
Image:Starfish upside down.JPG|Vista de dejós
Image:Asterias_rubens_(eating).jpg|Estela de mar manjant un muscle
Image:Sunflower sea star.jpg|Estela de mar "virasolelh"
Image:red-knobbed.starfish.arp.jpg|*Protoreaster linckii*
Image:Stachelhaeuter_fg01.jpg


## Vejatz tanben
* *[[Asterias]]*
* Ophiuroidea.

## Ligams extèrnes
* 
* Veire un esquèma detalhat de l'anatomia intèrna d'una estela de mar